armvectores/hy_wikipedia_2023 huggingface dataset:
Օրժևալ (Էնայի գավառ)

Օրժևալ (ֆր.՝ Orgeval), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Լան 2 կանտոնի կազմի մեջ։ Համայնքի շրջանը՝ Լան:
Համայնքի INSEE կոդը՝ 02573:


== Բնակչություն ==
2010 թվականի տվյալներով՝ համայնքի բնակչությունը կազմում է 72 մարդ։ 


== Տնտեսություն ==
2010 թվականին համայնքի 43 աշխատունակ (15-64 տարեկան) բնակիչներից 33-ը տնտեսապես ակտիվ էին, 10-ը՝ ոչ ակտիվ (ակտիվության ցուցանիշը կազմել է 76,7%, 1999 թվականին եղել է 57,9%)։ 33 տնտեսապես ակտիվ բնակիչներից աշխատում էին 30-ը (15 տղամարդ և 15 կին), գործազուրկ էին 3 մարդ (1 տղամարդ և 2 կին)։ 10 տնտեսապես ոչ ակտիվ բնակիչներից 3-ը եղել են աշակերտներ կամ ուսանողներ, 4-ը՝ թոշակառուներ, 3-ը տնտեսապես ոչ ակտիվ էին այլ պատճառներով:


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Օրժևալ (ֆր.)
Յուրի Զաբրոդին

Յուրի Իվանովիչ Զաբրոդին (ռուս.՝ Юрий Иванович Забродин, սեպտեմբերի 7, 1927(1927-09-07), Իվանովո, ՌԽՖՍՀ, ԽՍՀՄ - դեկտեմբերի 10, 2014(2014-12-10), Սարատով, Ռուսաստան), խորհրդային ֆուտբոլիստ, մարզիչ։ ՌԽՖՍՀ ֆուտբոլի վաստակավոր մարզիչ, ԽՍՀՄ սպորտի վարպետ։


== Կարիերա ==


=== Խաղացող ===
Առաջին ակումբը եղել է Իվանովոյի «Դինամոն»։ 1946 թվականի սեպտեմբերին տեղափոխվել է Լենինգրադ՝ ընդունվելով Պյոտր Լեսգաֆտի անվան ֆիզկուլտուրայի ինստիտուտ։ 1947 թվականին՝ սովորելու ժամանակ, խաղացել է տեղի «Ձերժինեց» ակումբում։ 1948 թվականի հունվարին հրավիրվել է «Զենիթի» հիմնական կազմ, որը հանդես էր գալիս ԽՍՀՄ առաջնության առաջին խմբում։ Մրցաշրջանի ընթացքում ստացել է ծանր վնասվածք, որի պատճառով բաց է թողել այդ մրցաշրջանի մնացած մասը և ամբողջ հաջորդ առաջնությունը։ 1950 թվականին Զաբրոդինը տեղափոխվել է Լենինգրադի «Դինամո», բայց անընդհատ վնասվածքների պատճառով թիմի կազմում չի անց կացրել ոչ մի խաղ։ Վերադառնալով տուն՝ երկու մրցաշրջան խաղացել է «Կրասնոե Զնամյայում», ինչից հետո խաղացել է քաղաքի առաջնությունում։


=== Մարզչական ===
1957 թվականին Զաբրոդինը գլխավորել է «Սիբսելմաշը»։ Հետագայում աշխատել է Նովոսիբիրսկի ՍԿԱ ակումբի հետ։ 1962 թվականին գլխավորել է Իվանովոյի «Տեքստիլշչիկը», որտեղ աշխատել է 13 տարի։  Նրա օրոք ակումբը հաջողությամբ ելույթ է ունեցել ԽՍՀՄ առաջնության առաջին լիգայում։ Թիմի հետ աշխատանքի համար Զաբրոդինն արժանացել է ՌԽՖՍՀ վաստակավոր մարզչի կոչման։ Հետագայում գլխավորել է «Զնամյա Տրուդա», Կեմերովոյի «Կուզբասս» և Սարատովի «Սոկոլ» ակումբները։
Մարզչական կարիերան ավարտելուց հետո մնացել է ապրելու Սարատովում։ Եղել է «Սոկոլի» ՕՌՄՊՄԴ-ի տնօրեն։ Աշխատել է որպես ֆուտբոլային խաղերի տեսուչ։
Մահացել է 2014 թվականի դեկտեմբերի 10-ի գիշերը, կյանքի 88-րդ տարում։


== Ծանոթագրություններ ==


== Արտաքին հղումներ ==
Лучший тренер века(չաշխատող հղում)
«Տեքստիլշչիկի» բոլոր ֆուտբոլիստները Archived 2019-07-05 at the Wayback Machine.
«Տեքստիլշչիկի» բոլոր մարզիչները Archived 2014-02-02 at the Wayback Machine.
Էմմանուել Դաբաղյան

Էմմանուել Դաբբաղյան կամ Էմմանուէլ Տապպաղեան (անգլ.՝ Emmanuel Dabbaghian, դեկտեմբերի 26, 1933(1933-12-26), Հալեպ, Սիրիայի առաջին հանրապետություն - սեպտեմբերի 13, 2018(2018-09-13), Զմմառ, Քեսերվանի շրջան, Keserwan-Jbeil, Լիբանան), Զմմառի Սուրբ Տիրամոր վանքի (I.C.P.B.) պրելատ՝ կաթոլիկ բարձրաստիճան քահանա, Բաղդադի հայ կաթողիկե եկեղեցու արքեպիսկոպոս, Բզոմմառ վանական պատրիարքական միաբանության անդամ։


== Կենսագրություն ==
Էմմանուել Դաբաղյանը ծնվել է 1933 թվականի դեկտեմբերի 26-ին Սիրիայի Հալեպ քաղաքում գտնվող հայ ընտանիքում։ Դպրոցն ավարտելուց հետո նա հետագայում միացել է Լիբանանում գտնվող Բզոմմարի Պատրիարքական Միաբանությանը։ 1967 թվականի դեկտեմբերի 25-ին՝ Իտալիայի Գրիգորյան Հայրապետական համալսարանում փիլիսոփայության և աստվածաբանության բակալավրի կոչում ստանալուց հետո, ձեռնադրվել է քահանա։


== Հոգևոր գործունեություն ==
Էմմանուել Դաբաղյանը 2003 թվականի օգոստոսի 23-ից  մինչև 2006 թվականը եղել է Թբիլիսիի հայ կաթոլիկ ծխական համայնքի ավագ քահանան և սեմինարիայի ռեկտորը։ Այդ նույն ժամանակ նա պատասխանատու էր Վրաստանում գտնվող հայ կաթոլիկների համար։
2006 թվականի սեպտեմբերի 13-ին Լիբանանում տեղի ունեցած Հայ կաթողիկե եկեղեցու Սինոդը  Էմմանուել Դաբաղյանին ձեռնադրել է Բաղդադի արքեպիսկոպոսության ատենապետ։ 
2007 թվականի հունվարի 26-ին Սինոդի որոշումը  հաստատել է Հռոմի Պապ Բենեդիկտոս 16-րդը և 2007 թվականի օգոստոսի 4-ին Էմմանուել Դաբաղյանը ձեռնադրվել է եպիսկոպոս որպես Բաղդադի Հայ կաթողիկե արքեպիսկոպոսության թափուր մնացած արքեպիսկոպոս։ Գլխավոր սրբադասող հոգևորականը եղել է Հայ կաթողիկե եկեղեցու առաջնորդ պատիարք Ներսես Բեդրոս 19-րդ Թարմունին։


=== Հրաժարական ===
Արքեպիկոպոս Տ․ Էմմանուել արքեպիսկոպոս Դաբաղյանը սահմանային տարիքի հասնելու հետևանքով հրաժարական է տվել և 2016 թվականի սեպտեմբերի 27-ի թիվ 112/2016 կոնդակով Բաղդադի հայ կաթողիկոսական պատրիարքական փոխանորդ է նշանակվել Հոգեշնորհ Հ․ Ներսես վարդապետ Զապպարյանը։


== Մահ ==
Էմմանուել Դաբաղյանը մահացել է Բեյրութում, 2018 թվականի սեպտեմբերի 13-ին, 84 տարեկան հասակում, և հուղարկավորվել է Բզոմմառի Տիրամոր վանքում։


== Ծանոթագրություններ ==


== Արտաքին հղումներ ==
«Archbishop Emmanuel Dabbaghian [Catholic-Hierarchy] I.C.P.B. †»։ www.catholic-hierarchy.org։ Վերցված է 2020-12-20  (անգլ.)
Հ. Ներսես թ.ծ.վ. Զապպարյանը նշանակվել է Բաղդադի հայ կաթողիկէների պատրիարքական փոխանորդ (հայ.) (անգլ.)
Ոչ եւս է Արհի. Էմմանուէլ Արք. Տապպաղեանը
Տունտուն

Տունտուն (պորտ.՝ Tuntum), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 42 451 մարդ՝ 2006 թվականի տվյալներով։ Գրավում է 3 573,041 կմ² տարածք։ Բնակչության խտությունը՝ 14,5 մարդ/կմ²։
Քաղաքի տոնը նշվում է սեպտեմբերի 12-ին։


== Պատմություն ==
Քաղաքը հիմնադրվել է 1955 թվականի սեպտեմբերի 12-ին։


== Վիճակագրություն ==
Համախառն ներքին արտադրանքը կազմել է 59.166.543,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 2.746,48 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,776 (տվյալները ՄԱԿ-ի զարգացման ծրագրի)։


== Աշխարհագրություն ==
Բնակավայրի կլիման արևադարձային է։


== Ծանոթագրություններ ==
(7307) Տակեյ

(7307) Տակեյ (անգլ.՝ Takei), աստերոիդ աստերոիդների հիմնական գոտում։ Հայտնաբերվել է 1994 թվականի ապրիլի 13-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում։
Միջին հեռավորությունը Արեգակից կազմում է 2,740884 ա. մ., առավելագույնը մոտենում է 2,5032 ա. մ. հեռավորության վրա և հեռանում 2,9785 ա. մ.։ Արեգակի շուրջ մեկ ամբողջական պտույտ է կատարում 1657,43 երկրային օրվա ընթացքում, իր ուղեծրով շարժվելով միջինում 0,217204 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,99° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7307) Տակեյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(3658) Ֆելդման

(3658) Ֆելդման (անգլ.՝ Feldman), աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 13-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,186001 ա. մ., առավելագույնը մոտենում է 2,0451 ա. մ. հեռավորության վրա և հեռանում 2,3269 ա. մ.։ Արեգակի շուրջ մեկ ամբողջական պտույտ է կատարում 1180,52 երկրային օրվա ընթացքում, իր ուղեծրով շարժվելով միջինում 0,30495 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3658) Ֆելդման աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պերշե Տրավնյա (գյուղ, Բախմաչի շրջան)

Անվան այլ կիրառումների համար տե՛ս՝ Պերշե ՏրավնյաՊերշե Տրավնյա (ուկրաիներեն՝ Перше Травня), գյուղ Ուկրաինայի Չեռնիգովի մարզի Բախմաչի շրջանում։ Բնակավայրը նախկինում նաև անվանվել է Օսավուլսկի։
2006 թվականի տվյալներով Պերշե Տրավնյա գյուղում բնակվում էր 95 մարդ։ Բնակչության խտությունը կազմում էր 11875 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովուրդ

Ժողովուրդ, մարդու հոգնակի ձև, դիտվում է որպես մի ամբողջություն, որը վերագրվում է ինչպես էթնիկ խմբի կամ ազգի։ 
Օրինակ, հայերը միասին հայտնի են որպես «հայ ժողովուրդ», Եվրոպական գնչուները կազմում են «գնչու ժողովրդի» մեծ մասը և Պաղեստինյան արաբներին սկսել են անվանել «Պաղեստինյան ժողովուրդ»։
Ժողովուրդ տերմինը կարող է նշանակել՝

տվյալ երկրի բնակչությունը,
մարդկանց պատմականորեն կազմավորված սոցիալ-էթնիկական կայուն ընդհանրություններ՝ ցեղ, ազգություն, ազգ,
պատմական մատերիալիզմի մեջ՝ մարդկանց (ժողովրդական զանգվածների) հավաքականությունը, այն սոցիալական ուժերը՝ դասակարգերը, խավերն ու շերտերը, որոնք մասնակցում են հասարակական զարգացման առաջադիմական խնդիրների իրականացմանը։ Նախնադարյան հասարակարգում «ժողովուրդ» և «բնակչություն» տերմինները համընկել են։ Հակամարտ հասարակարգերում ժողովուրդը հիմնականում աշխատավոր դասակարգերն ու խավերն են։ Սակայն զարգացման առանձին փուլերում ժողովրդի մեջ են ընդգրկվում նոր կազմակերպվող շահագործող դասակարգերն ու խավերը, որոնք պայքարում են իրենց դարն ապրած դասակարգերի դեմ (օրինակ, բուրժուազիան՝ ֆեոդալիզմի դեմ մղվող պայքարի ժամանակաշրջանում)։ Ժողովուրդը պատմության կերտողն է, հասարակական զարգացման հիմնական ուժը, մարդկության նյութական ու հոգևոր արժեքներ ստեղծողը։


== Քաղաքականության մեջ ==
Ժողովուրդը ՀՀ Սահմանադրության մեջ Archived 2015-10-03 at the Wayback Machine.
Սոկիրինցի (գյուղ, Չեմերովեցի շրջան)

Անվան այլ կիրառումների համար տե՛ս՝ ՍոկիրինցիՍոկիրինցի (ուկրաիներեն՝ Сокиринці), գյուղ Ուկրաինայի Խմելնիցկիի մարզի Չեմերովեցի շրջանում։
2001 թվականի տվյալներով Սոկիրինցի գյուղում բնակվում էր 605 մարդ։ Բնակավայրը զբաղեցնում է 1987 կմ² տարածք։ Բնակչության խտությունը կազմում էր 304,48 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բարբարա Բուշ

Բարբարա Բուշ (անգլ.՝ Barbara Pierce Bush, հունիսի 8, 1925(1925-06-08)[…], Նյու Յորք շրջան, Նյու Յորք, Նյու Յորք, ԱՄՆ - ապրիլի 17, 2018(2018-04-17)[…], Հյուստոն), ԱՄՆ 41-րդ նախագահ Ջորջ Բուշ ավագի կինը, ԱՄՆ 43-րդ նախագահ Ջորջ Բուշ կրտսերի և Ֆլորիդայի 43-րդ նահանգապետ Ջեբ Բուշի մայրը։


== Կենսագրություն ==
Բարբարա Փիրսը ծնվել է Նյու Յորքի Քվինսի Booth Memorial հիվանդանոցում, մանկությունն անցկացրել Է Նյու Յորքում։ Նրա հայրը 60-ական թվականներին դարձել է կանանց ամսագրերի հայտնի հրատարակիչ, մայրը մահացել է 1949 թվականին՝ ավտովթարից։ Հոր կողմից ԱՄՆ 14-րդ նախագահ Ֆրանկլին Փիրսի հեռավոր ազգականն է։

Ապագա ամուսնու՝ Ջորջ Բուշի հետ ծանոթացել է 16 տարեկանում՝ սուրբծննդյան պարահանդեսի ժամանակ։ Մեկուկես տարի անց՝ մինչ Բուշի բանակ գնալը, նշանվել են։ Ծառայության ընթացքում ծովային ավիացիայի օդաչու Ջորջ Բուշը բոլոր ինքնաթիռները, որոնցով թռչում էր, կոչել է ապագա կնոջ պատվին՝ «Բարբարա I», «Բարբարա II», «Բարբարա III»: Ջորջ Բուշի հերթական արձակուրդի ժամանակ՝ 1945 թվականի հունվարի 6-ին, նրանք ամուսնացան։ Պատերազմի ավարտից հետո նրանք տեղափոխվել են Միդլենդ (Տեխասի նահանգ), որտեղ ծնվել են նրանց վեց երեխաները։
Մինչև մահը Բարբարա Բուշն ամուսնու հետ ապրել է Հյուստոնում՝ Տեխասում։ Ղեկավարել է իր անվան բարեգործական հիմնադրամը, զբաղվել է կրթության զարգացմամբ։ Բարբարա Բուշի պատվին անվանվել են մի քանի դպրոցներ. երեք տարրական և երկու միջնակարգ Տեխասում, և մեկը՝ Արիզոնայում։ Նրա պատվին անվանվել են նաև Մենի հիվանդանոցն ու բժշկական կենտրոնը և Տեխասի գրադարանը։
2009 թվականի մարտի սկզբին Բարբարա Բուշը սրտի հաջող վիրահատություն էր տարել աորտայի փականի պրոթեզավորման համար։ 2014 թվականի հունվարի 1-ին տեղափոխվել է Հյուստոնի (Տեխասի նահանգ) հիվանդանոց՝ թոքաբորբի վաղ փուլի նախանշաններով։ Մահացել է 2018 թվականի ապրիլի 17-ին Հյուստոնի իր տանը։ Ջորջ Բուշը մահացել է իր կնոջ մահվանից յոթ ամիս անց՝ նույն թվականի նոյեմբերի 30-ին։


== Երեխաներ ==

Որդի՝ Ջորջ Բուշ (1946 թվականի հուլիսի 6), ԱՄՆ 43-րդ նախագահ, Տեխասի 46-րդ նահանգապետ։
Դուստր՝ Պաուլին Ռոբինսոն «Ռոբին» Բուշ (1949 թվականի դեկտեմբերի 20-1953 թվականի հոկտեմբերի 11), Բուշի առաջին դուստրը մահացել է լեյկոզից։
Որդի՝ Ջոն Էլիս «Ջեբ» Բուշ (1953 թվականի փետրվարի 11), Ֆլորիդայի 43-րդ նահանգապետ։
Որդի՝ Նեյլ Մալոն Բուշ (1955 թվականի հունվարի 22), տեխասցի գործարար
Որդի՝ Մարվին Փիրս Բուշ (1956 թվականի հոկտոմբերի 22), տեխասցի բիզնեսմեն
Դուստր՝ Դորոտի Բուշ Կոխ (1959 թվականի օգոստոսի 18), Բուշերի վերջին երեխան, զբաղվում է բարեգործությամբ և հասարակական գործունեությամբ


== Բարբարա Բուշը կինոյում ==
Մերկ ատրճանակ 2 1/2: Վախի հոտը / The Naked Gun 2½: The Smell of Fear (1991; ԱՄՆ), ռեժիսոր Դեվիդ Ցուկեր, Բարբարա Բուշի դերում՝ Մարջերի Ռոս։
Բուշ / W. (2008; ԱՄՆ), ռեժիսոր՝ Օլիվեր Սթոուն, Բարբարա Բուշի դերում՝ Էլեն Բյորստին։


== Ծանոթագրություններ ==


== Արտաքին հղումներ ==
Կենսագրությունը Սպիտակ տան կայքէջում Archived 2008-09-15 at the Wayback Machine.
Մանիկ փիքսի երազների աղջիկ

Մանիկ փիքսի երազների աղջիկը (ՄՓԵԱ), պահեստային հերոս է ֆիլմերում։ Ֆիլմերի քննադատ Նեյթն Ռեբինն առաջին անգամ գործածել է այս տերմինը Elizabethtown (2005) ֆիլմի Քիրստեն Դանստի հերոսին տեսնելուց հետո։ Նա բնութագրում է ՄՓԵԱ-ն որպես կենսուրախ, մակերեսային ֆիլմային արարած, որը գոյություն ունի միայն գրողների և ռեժիսորների երևակայություններում և մելամաղձոտ երիտասարդ տղամարդկանց կյանքն ու իր անվերջ առեղծվածներն ու արկածները գիտակցելու նպատակով։ ՄՓԵԱ-ները օգնում են իրենց տղամարդկանց, որպեսզի նրանք գտնեն իրենց կյանքի երջանկությունն ու իմաստը, սակայն ՄՓԵԱ-ները երբեք իրենց երջանկության մասին չեն մտածում և չեն աճում որպես հերոսներ։
Մանիկ փիքսի երազների աղջիկը համեմատվել է մի այլ պահեստային հերոսի՝ կախարդական նեգրի հետ․ նա սևամորթ է, որը գոյություն ունի միայն սպիտակամորթ պրոտագոնիստին հոգևոր և առեղծվածային օգնություն տրամադրելու համար։ Երկու դեպքերում էլ պահեստային հերոսը չունի ներքին աշխարհ և հիմնականում գոյություն ունի, որպեսզի պրոտագոնիստին կարևոր կյանքի դասեր սովորեցնի։


== Օրինակներ ==
ՄՓԵԱ-ները անփոփոխ հերոսներ են, որոնք ունեն էքսցենտրիկ բնավորության գծեր։ Նրանք միշտ պրոտագոնիստի, որը շատ հաճախ ընկճված է, սիրային հետաքրքրությունն են։ 


== Հրաժարումը տերմինից ==
2014 թվականի հուլիսին Ռեբինը առաջարկեց տերմինից հրաժարվել։ Նա պնդում էր, որ ՄՓԵԱ-ներին անորոշ և ընդհանուր բացատրություն տալու պատճառով մարդիկ տերմինը սկսել էին վերագրել չափազանց շատ հերոսների, չնայած, որ նրանք ՄՓԵԱ-ների բացատրությանը համապատասխանում են միայն ինքնատիպ և աշխույժ լինելով։


== Ծանոթագրություններ ==
Պալա (Չիդվիյայի վտակ)

Անվան այլ կիրառումների համար տե՛ս՝ Պալա (այլ կիրառումներ)Պալա (ռուս.՝ Пала≥), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Չիդվիյա գետի աջ ափին։ Գետի երկարությունը 56 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03020300512103000040284
Հիդրոլոգիական ուսումնասիրությունների կոդը - 103004028
Ավազանի կոդը - 03.02.03.005
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կարթձոր (գետ)

Կարթձոր, գետակ Հայաստանի Լոռու մարզում, Շնող գետի ձախ օժանդակը։ Սկիզբ է առնում Արջագլուխ լեռան հյուսիսարևելյան լանջից և Շնող գյուղից հարավ միախառնվում մայր գետին։ Երկարությունը՝ 6 կմ։


== Ծանոթագրություններ ==
(5909) Նագոյա

(5909) Նագոյա (անգլ.՝ Nagoya), աստերոիդ աստերոիդների հիմնական գոտում։ Հայտնաբերվել է 1989 թվականի հոկտեմբերի 23-ին Յոշիկանե Միզունոյի և Թոշիմասա Ֆուրութայի կողմից Կանիում։
Միջին հեռավորությունը Արեգակից կազմում է 2,242548 ա. մ., առավելագույնը մոտենում է 1,8069 ա. մ. հեռավորության վրա և հեռանում 2,6782 ա. մ.։ Արեգակի շուրջ մեկ ամբողջական պտույտ է կատարում 1226,62 երկրային օրվա ընթացքում, իր ուղեծրով շարժվելով միջինում 0,293489 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5909) Նագոյա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մալթա (օդանավակայան)

Մալթայի միջազգային օդանավակայան (անգլ.՝ Malta International Airport), միջազգային միակ օդանավակայանը Մալթայի տարածքում։ Գտնվում է Լուկա համայնքի մոտ՝ Վալետա մայրաքաղաքաղից 5 կմ հարավ-արևմուտք։
Մալթայում առաջին օդանավականներն ունեցել են ռազմական նշանակություն, քանի որ կղզու աշխարհագրական դիրքը ռազմավարական կարևոր նշանակություն է ունեցել։ Քաղաքացիական ավիափոխադրումները սկսվել են 1920-ական թվականներին։
Մեծ Բրիտանիայի թագավորական ռազմաօդային ուժերի՝ ուղևորների համար նախատեսված առաջին տերմինալը Լուկա բնակավայրի մոտ բացվել է 1958 թվականի մարտի 31-ին։ 1977 թվականի հոկտեմբերին կառուցվել է նոր թռիչքուղի։ Մեծ Բրիտանիայից անկախություն ձեռք բերելուց և թագավորական ուժերը Մալթայի տարածքից հեռացնելուց հետո օդանավակայանը 1979 թվականին նվիրվել է տեղի իշխանություններին։ Օդանավակայանի նոր տերմինալի շինարարության պլանը ի հայտ է եկել 1987 թվականին, որն էլ իրականացվել է 1989-1991 թվականներին։ Օդանավակայանի պաշտոնական բացումը կատարվել է 1992 թվականի փետրվարի 7-ին։
Օդանավակայանը մալթական Air Malta ընկերության բազան է, որը չվերթեր է իրականացնում Եվրոպայի, Ասիայի, Աֆրիկայի տարբեր քաղաքներ։


== Ավիաընկերություններ և ուղղություններ ==


== Ծանոթագրություններ ==
Իզաբելլա Մառեցի

Իզաբելլա Մառեցի (գործունեության տարիները՝ մոտ 1277 - դեկտեմբերի 12, 1296), Քարրիքի կոմս Ռոբերտ Բրյուս VII-ի առաջին կինը։ Իզաբելլան մահացել է նախքան իր ամուսնու՝ որպես Շոտլանդիայի թագավոր Ռոբերտ I թագադրվելը։ Նա և իր ամուսինը եղել են Շոտլանդիայի թագավոր Ռոբերտ II-ի տատն ու պապը։
Իզաբելլան եղել է Մառի կոմս Դոմնոլ I-ի (մահ․ 1297×1302) և Լիվելին Մեծի (մահ․ 1282) դուստր Էլենայի աղջիկը։ Իզաբելլայի հայրը Անանդեյլի կոմս Ռոբերտ Բրյուս V-ի (մահ․ 1295) համախոհն էր, մի մարդու, որը նկրտումներ ուներ Շոտլանդիայի գահի նկատմամբ։ Դոմնոլների ու Բրյուսների ընտանիքների միջև մտերիմ հարաբերությունների մասին վկայում են երկու ամուսնությունները։ Առաջին ամուսնությունը Իզաբելլայի ու Ռոբերտ Բրյուս V-ի թոռ, Քարրիքի կոմս Ռոբերտ Բրյուս VII-ի (մահ․ 1329) միջև էր, երկրորդը՝   Դոմնոլի որդու և հաջորդի՝ Գերթնայթի (մահ․ մոտ.1302) ու Ռոբերտ Բրյուս VII-ի քրոջ միջև։
Ռոբերտ Բրյուս VII-ի ու Իզաբելլայի ամուսնությունը հավանաբար տեղի է ունեցել 1290-ական թվականներին։ Այս միությունից ծնվել է միայն մեկ երեխա՝ Մարջորի անունով դուստրը (մահ․ 1316)  մոտավորապես 1296 թվականին։
Իզաբելլայի մահից վեց տարի անց Ռոբերտ Բրյուս VII-ն ամուսնացել է իր երկրորդ կնոջ՝ Էլիզաբեթ դե Բուրգի հետ (մահ․ 1327)։  Ռոբերտի ու Իզաբելլայի դուստր Մարջորին ամուսնացել է Շոտլանդիայի կառավարիչ Վալտեր Ստյուարտի հետ, և նրանց որդին  ի վերջո իշխել է Շոտլանդիայում որպես թագավոր Ռոբերտ II (մահ. 1390).


== Ծանոթագրություններ ==


== Աղբյուրներ ==
Barrow GWS (2004)։ «Stewart family (per. c.1110–c.1350)»։ Oxford Dictionary of National Biography։ Oxford University Press։ doi:10.1093/ref:odnb/49411։ Վերցված է հուլիսի 5, 2011։ (subscription required (help)) 
Barrow GWS (2008)։ «Robert I (1274–1329)»։ Oxford Dictionary of National Biography (October 2008 ed.)։ Oxford University Press։ doi:10.1093/ref:odnb/3754։ Վերցված է հունվարի 20, 2014։ (subscription required (help)) 
Paton H, Reid NH (2004)։ «Donald, Sixth Earl of Mar (d. in or after 1297)»։ Oxford Dictionary of National Biography։ Oxford University Press։ doi:10.1093/ref:odnb/18020։ Վերցված է դեկտեմբերի 2, 2015։ (subscription required (help))
Ձորագետ (այլ կիրառումներ)

Ձորագետ, կարող է վերաբերել՝

Ձորագետ - Դեբեդի խոշոր վտակներից
Ձորագետ - գյուղ Հայաստանի Հանրապետության Լոռու մարզում՝ մարզկենտրոն Վանաձորից 26 կմ հյուսիս-արևելք
Շակկա

Շակկա (իտալերեն՝ Sciacca), կոմունա Իտալիայում, Սիցիլիա մարզի Ագրիջենտո գավառում։
Բնակչությունը կազմում է 40763 մարդ (2016 թ.), բնակչության խտությունը կազմում է 212,67 մարդ/կմ²։ Զբաղեցնում է 190,3 կմ² մակերես տարածք։ Փոստային ինդեքսն է՝ 92019։ Հեռախոսային կոդը՝ 0925։
Բնակավայրի հովանավորը սուրբ Մարիամ Աստվածածինն է։ Բնակավայրի տոնը նշվում է փետրվարի 2-ին և օգոստոսի 15-ին։
Շակկան հայտնի է իր կերամիկայով, որի մասին անտիկ շրջանում հիշատակել է Դիոդորոս Սիկիլիացին։ Տեղական արտադրություն ծաղկեց արաբական ղեկավարության ժամանակ և երկրորդ ոսկե դարն ունեցավ XVI դարում։


== Պատմություն ==
Շակկան Սիլենուտի կողմից հիմնվել է ռազմական ամրություն Ագրիջանտո քաղաքի հետ անվերջանալի պատերազմի ժամանակ։ Հռոմեացիներն այն կոչում էին «Սելինուտի Տերմաներ» (Thermae Selinuntinae). Արաբական տիրապետության ժամանակ քաղաքը արագորեն զարգացել է։ Այստեղից էլ «Շակկա» անվանումը, որը արաբերենով «աս-սակախ» նշանակում է «լողալ»։
Նորմանդացիները շարունակեցին ամրացնել քաղաքը, քանի որ գնահատեցին նրա ստրատեգիական դերը առևտրային ուղիները վերահսկելու համար։ Վերջին տարիներին եղան մի շարք պատերազմներ և քաղաքը կրկին ու կրկին ամրացրեցին` հատկապես Կարլ Վալուայի հարձակումներից պաշտպանվելու համար։


== Ժողովրդագրություն ==
Բնակչության աճը


== Քույր քաղաքներ ==
Սալվադոր, Բրազիլիա (2001)
Ապրիլիա, Իտալիա (2003)
Կըրշեհիր, Թուրքիա (2011)
Մուստաֆաքեմալփաշա, Թուրքիա (2011)


== Անվանի մարդիկ ==
Ջոննի Դանդի (1893—1965) — բռնցաքամարտիկ
Ջուզեպե Մարիո Բելանկա (1886—1960) — ավիացիոն ինժեներ
Անջելո Սկանդալիատո (1869—1917) — գնդապետ
Ջուզեպե Կամարանո (1766—1850) — նկարիչ
Մատեո Ջեզիդերատո (1750—1827) — նկարիչ
Ջիովանի Անտոնիո Մեդրանո (1703—1760) — ճարտարապետ
Կատակդո Ամադեի (1649—1693) — լոմպոզիտոր


== Գրականություն ==
Сицилия. Земля вулканов и храмов. / А. Г. Москвин. — М.: Вече, 2010. — 320 с.: ил. / Автор идеи и проекта С. М. Бурыгин. — (Исторический путеводитель) ISBN 978-5-9533-4307-7


== Ծանոթագրություններ ==
Անելեմա

Անելեմա (էստ․՝ Anelema), գյուղ Էստոնիայի Պյարնումաա նահանգի Հալինգա շրջանում։
2011 թվականի տվյալներով գյուղում բնակվում էր 37 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շները պոկեր են խաղում

«Շները պոկեր են խաղում», Կասիուս Կուլիջի նկարների շարք, որում պատկերված են խաղաթուղթ խաղացող մարդակերպ շներ, որոնք հագած են տղամարդու կոստյում, ծխում են սիգար և խմում են ալկոհոլային խմիչքներ։ Շարքի առաջին նկարն ստեղծվել է 1903 թվականին։ Կուլիջն այդ շրջանում աշխատել է «Brown & Bigelow» ընկերությունում, և նկարները պետք է լինեին գովազդային օրացույցների նկարազարդումները։ Օրացույցները պետք է գովազդեին սիգարներ։ 


== Նկարներ ==

Այս շարքում Կուլիջն ստեղծել է հետևյալ նկարները (անվանումները տրված են բնօրինակով).

A Bold Bluff (Judge St. Bernard Stands Pat on Nothing)
A Friend in Need
His Station and Four Aces
Pinched with Four Aces
Poker Sympathy
Post Mortem
Sitting up with a Sick Friend
Stranger in Camp
Waterloo (originally titled Judge St. Bernard Wins on a Bluff)
Ten Miles to a Garage
Riding the Goat
New Year’s Eve in Dogville
One to Tie Two to Win
Breach of Promise Suit
The Reunion
A Bachelor’s Dog


== Նշանակություն ==
Կուլիջի նկարները դարձել են շատ ճանաչված։ Ներկայումս համացանցում շատ են այս շարքի նմանակումները։ Արվեստաբանները բազմիցս քննադատել են այն, անվանել են անշնորհք և չափազանց պարզունակ։ Կուլիջի նկարներում շան կերպարով պատկերված են խոշոր բուրժուազիայի ներկայացուցիչներ՝ դատավորներ, գործարարներ, մեծահարուստներ։ Նրանց մեջ որպես կանոն էգ շներ չկան։
2005 թվականին Նյու Յորքի աճուրդում «Շները պոկեր են խաղում» շարքից «Համարձակ բլեֆ» և «Վաթեռլոո» նկարները վաճառվել են 590 400 դոլլարով՝ գնալով մասնավոր հավաքածու։


== Ծանոթագրություններ ==


== Արտաքին հղումներ ==
Պոկերի արվեստ, կամ Շները ևս պոկեր են խաղում
Ալիղշլաղ

Ալիղշլաղ, գյուղ Երևանի նահանգի Շարուր-Դարալագյազի գավառում։
1984 թ.-ի դրությամբ գյուղն անբնակ էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Մեծն Զիգֆիլդը

Մեծն Զիգֆիլդը (անգլ.՝ The Great Ziegfeld), ամերիկյան ֆիլմ, որը նկարահանվել է 1936 թվականին։ Ֆիլմը ստացել է 3 Օսկարի մրցանակ, այդ թվում նաև՝ օսկար լավագույն ֆիլմի համար։


== Սյուժե ==
Երաժշտական ֆիլմն ամբողջությամբ նվիրված է Ֆլորենս Զիգֆելդի կյանքին և գործունեությանը։


== Դերերում ==


== Մրցանակներ և նոմինացիաներ ==
Ֆիլմը հաղթել է Օսկարի 3 անվանակարգերում, որոնք են՝

Լավագույն ֆիլմ - Metro-Goldwyn-Mayer
Լավագույն կնոջ դեր - Լուիզա Ռայներ
Լավագույն պարուսույց - Սեյմուր Ֆելիկս («A Pretty Girl Is Like a Melody»)Այն նոմինացված էր ևս 4 անվանակարգերում։


== Ծանոթագրություններ ==


== Արտաքին հղումներ ==
Մեծն Զիգֆիլդը(անգլ.) ֆիլմը Internet Movie Database կայքում
Մեծն Զիգֆիլդը(անգլ.) ֆիլմը Rotten Tomatoes կայքում
Մեծն Զիգֆիլդը Virtual History կայքում
ENFJ

ENFJ, Մայերս-Բրիգս տիպաբանության 16 տեսակներից մեկն է։ Բավականին հազվագյուտ տիպ է և հանդիպում է մարդկանց մոտ 3 տոկոսի մոտ։ Այս տիպը պատկանում է տիպաբանության իդեալիստների շարքին։
ENFJ տառերը նշանակում են՝

E (Extraversion) - էստրովերսիա
N (iNtuition) - ինտուիցիա
F (Feeling) - զգացողություն
J (Judging) - դատողություն


== Կոգնիտիվ ֆունկցիաներ ==
Ինչպես և մյուս տիպերը, ENFJ-ը ունի չորս հիմնական կոգնիտիվ ֆունկցիաներ, որոնք իրենց հերթին ունեն ինտրովերտ կամ էքստրովերտ բնույթ։
ENFJ-ի ֆունկցիաներն են՝

Էքստրովերտ զգացողություն. առաջին և հիմնական ֆունկցիան արտահայտում է ENFJ-ի ցանկությունը օգնել մարդանց և նրանց շրջապատում գտնվել։ Այս տիպը կանի ամեն հնարավոր բան կոնֆլիկտները հարթելու և շրջապատին օգտագար լինելու համար։ Նրանք ուրիշների կարիքները իրենց սեփականից առաջ են դնում և իրենց բնույթով ալտրուիստ են։
Ինտրովերտ ինտուիցիա. ENFJ-ի երկրորդ ֆունկցիան է և արտահայտում հետևյալ տիպի սիմվոլիկ մտածելակերտը և տիեզերական ճշմարտության որոնումը։
Էստրովերտ ողջախոհություն. երրորդ ֆունկցայում արտահայտվում է այս տիպի ընդունակությունը ապրել ներկա պահով և հնարավորին չափ օգտվել ընձեռված հնարավորություններից, ինչպես նաև վայելել ֆիզիկական հաճույքները։
Ինտրովերտ մտածելակերպ. տիպի ամենաքիչ զարգացած ֆունկցիան, որն արտահայտում է նրա տրամաբանական մտածելակերպը։


== Բնութագիր ==
Այս տիպը ունի հատուկ տաղանդ մարդկանց հետ շփվելու հարցում։ Տիպին պատկանող մարդկանց բնորոշ է կենսուրախ բնավորությունը և ամեն ինչում ներդաշնակաություն տեսնելու ցանկությունը։ Որպես էքստրովերտ տիպ, ENFJ-ը սիրում է իր ժամանակը անցկացնել մարդկանց շրջապատում։


== Հայտնի ENFJ-ներ ==

ENFJ տիպի պատկանում են հետևյալ անձնավորությունները՝

Ցիցերոն
Գյոթե
Մարտին Լյութեր Քինգ
Նելսոն Մանդելա
Թոնի Բլեր
Օփրա Ուինֆրի
Քեյթ Ուինսլեթ
Րիզ Վիթերսփուն
Հելենա Բոնամ Քարթեր
Ջեննիֆեր Լոուրենս
Էմմա Սթոուն


== Արտաքին հղումներ ==
[1]
Կոսյու (Իլիչի վտակ)

Անվան այլ կիրառումների համար տե՛ս՝ Կոսյու (այլ կիրառումներ)Կոսյու  (ռուս.՝ Косъю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Յուրյախա գետի աջ ափից 180 կմ հեռավորության վրա։ Գետի երկարությունը կազմում է 34 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը 
Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000058839
Կոդը ըստ հիդրոլոգիական հետազոտության (ՌԴ) — 103005883
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
(7503) 1996 VJ38

(7503) 1996 VJ38, աստերոիդ աստերոիդների հիմնական գոտում։ Հայտնաբերվել է 1996 թվականի նոյեմբերի 7-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,230141 ա. մ., առավելագույնը մոտենում է 2,1334 ա. մ. հեռավորության վրա և հեռանում 2,3269 ա. մ.։ Արեգակի շուրջ մեկ ամբողջական պտույտ է կատարում 1216,46 երկրային օրվա ընթացքում, իր ուղեծրով շարժվելով միջինում 0,295941 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,95° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7503) 1996 VJ38 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զեզեն

Զեզեն (գերմ.՝ Seesen), քաղաք Գերմանիայում, Ներքին Սաքսոնիայի տարածքում։
Մտնում է Գոսլար շրջանի կազմի մեջ։ Քաղաքի բնակչությունը կազմում է 19 900 մարդ (ըստ 2018 թվականի մարտի 1-ի)։ Պաշտոնական կոդը՝  03 1 53 012:
Քաղաքը ստորաբաժանվում է10 քաղաքային շրջանի։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Официальная страница города
Մելա (այլ կիրառումներ)

Մելա, կարող է վերաբերել՝

Մելա - համայնք Ֆրանսիայում, Կորսիկա մարզի Հարավային Կորսիկայի գավառում
Մելա - գյուղ Էստոնիայի Սաարեմաա նահանգի Մուհու շրջանում
Դայնինգ

Դայնինգ  (գերմ.՝ Deining), կոմունա Գերմանիայում, Բավարիա երկրամասում։
Ենթարկվում է Վերին Պֆալց օկրուգին։ Գտնվում է Նոյմարկտ Վերին Պֆալցի շրջանում։ Բնակչությունը կազմում է 8523 մարդ (2010 թվականի դեկտեմբերի 31-ի տվյալներով)։ Տարածքը 131,18 կմ² է։ Պաշտոնական կոդը՝ 09 3 73 112։


== Ծանոթագրություններ ==


== Արտաքին հղումներ ==
Պաշտոնական կայք Archived 2007-12-03 at the Wayback Machine.
Ստորին Տոյմա

էՍտորին Տոյմա (ռուս.՝ Нижняя Тойма), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պինեգա գուբա գետի վրա։ Գետի երկարությունը 165 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ինը օր և ամբողջ կյանքում

«Ինը օր և ամբողջ կյանքում» (ռուս.՝ Девять дней и вся жизнь), խորհրդային վավերագրական ֆիլմ՝ ստեղծված ռեժիսոր Յուրի Զանինի կողմից։


== Սյուժե ==
Ֆիլմը պատմում է Լյուբով Սերգեևնա Սոբոլևայի հերոսական ճակատագրի մասին։ Նա երազում էր բալետի մասին, սակայն դրա փոխարեն դարձել է բժիշկ և իր ամբողջ կյանքը նվիրել տարբեր երկրներում ժանտախտի դեմ պայքարելուն։ Այդ հիվանդության դեմ նրա վերջին պայքարներից մեկը եղել է Մոնղոլիայում 1945 թվականի օգոստոսին։ Այդ ժամանակ Սոբոլևան խորհրդային հակաժանտախտային ջոկատի ղեկավարն էր Ձապխին քաղաքում։ Վտանգի ենթարկելով իր կյանքը՝ նա ինը օր միայակ պայքարել է սարսափելի հիվանդության դեմ՝ փրկելով մոնղոլ փոքրիկ տղային։
Մոնղոլիայում կատարած իր հակահամաճարակային աշխատանքի համար Սոբոլևան պարգևատրվել է մոնղոլական շքանշաններով՝ Բևեռային աստղի և Սուխե Բատորի շքանշաններով։


== Նկարահանող անձնակազմ ==
Բեմադրող ռեժիսոր՝ Յուրի Զանին
Սցենարիստ՝ Բորիս Դոբրոդեև
Դերասաններ՝ Նինա Ուրգանտ և Օլեգ Բասիլաշվիլի – կարդում են տեքստը, հնչյունավորում
Օպերատորներ՝ Յուրի Լեբեդև և Սերգեյ Իվանյուխին
Կոմպոզիտոր՝ Շանդոր Կալոշ


== Մրցանակներ ==
Ֆիլմն արժանացել է Կինոմամուլի միջազգային ֆեդերացիայի մրցանակի և մեծ ժյուրիի երկրորդ մրցանակի (2000 գերմանական մարկ) Կարճամետրաժ կինոյի 26-րդ միջազգային կինոփառատոնում Օբերհաուզենում (1979), «Ոսկե վիշապ» հատուկ մրցանակի Կրակովի 17-րդ կինոփառատոնում (1980), Կինոակումբների միջազգային ֆեդերացիայի ու Խաղաղության պահպանման ֆիննական կոմիտեի մրցանակի և Տամպերեի կինոփառատոնի պատվավոր դիպլոմի (1981)։


== Ծանոթագրություններ ==


== Գրականություն ==
Аб Е. С. Мчащееся время // Нева. — 1981. — № 12. — С. 184—185. — ISSN 0130-741X.
Ермакова Г. В. Человек и его свершения // Звезда. — 1981. — № 11. — С. 173—174. — ISSN 0321-1878.
Марьямов Г. Дни доктора Соболевой // Литературная газета. — 6 августа 1980. — С. 8. — ISSN 0233-4305.


== Արտաքին հղումներ ==
«Девять дней и вся жизнь» «Հայրենական կինոյի հանրագիտարան» կայքում
Սողոմոն Քոչարյան

Սողոմոն Արկադիի Քոչարյան (ծնվ.՝ 1966, Բաքու – 2015 նոյեմբերի 8, Երևան), հայ ազատամարտիկ-հետախույզ, Արցախյան պատերազմի մասնակից։


== Կենսագրություն ==
Սողոմոն Քոչարյանը ծնվել է Բաքվում 1966 թվականին, Սումգայիթյան ջարդերից հետո ընտանիքով տեղափոխվել է Գորիս։
Մասնակցել է Արցախյան պատերազմին «Մխիթար Սպարապետ» ինքնապաշտպանական ջոկատի կազմում, մասնակցել է Շուռնուխի,Կոռնիձորի, Խոռատունիքի, Քարվաճառի, Միրքենդի, Ջրականի (Ջաբրայիլի) մարտերին։ Որոտան (Ղուբաթլու)-Բերձոր գործողությունում վիրավորվել, ապա բուժումն անավարտ թողած նորից կռվի դաշտ վերադարձել, երկու անգամ սալջարդ է ստացել, 1994 թվականին ձեռքի ծանր բեկորային վնասվածք։


=== Քրեական գործ ===
1995 թվականին 29-ամյա Սողոմոն Քոչարյանը մեղավոր էր ճանաչվել Երևան-Մեղրի ավտոճանապարհի վրա Իրանի ազգությամբ ադրբեջանցի քաղաքացու կանխամտածված սպանության և թալանի մեջ՝ դատապարտվելով մահապատժի, որը 2003 թվականից փոխարինվել էր ցմահ ազատազրկմամբ։
Ավելի վաղ Սողոմոն Քոչարյանի գործում ի հայտ էին եկել նոր հանգամանքներ, երբ լրագրող Զարուհի Մեջլումյանը սկսել էր զբաղվել ցմահ դատապարտյալների գործերով։ Բացահայտվել էր, որ 1995 թվականին Սողոմոն Քոչարյանի գործով դատախազ Ժիրայր Խառատյանը իր ինքնակենսագրականում, խոստովանել է՝ իր վրա ճնշումներ են գործադրվել Քոչարյանի գործով խիստ պատիժ պահանջելու համար։ 1995 թվականին դատավճիռը նոր երևան եկած հանգամանքների հիման վրա բեկանելու և այդ գործով նոր քննություն սկսելու հաղորդումը մայիսին ներկայացրել էր «Հետաքննող լրագրողներ» կազմակերպությունը։ Հայաստանի գլխավոր դատախազությունը գործի վերանայման վարույթ հարուցելը մերժել էր՝ հիմնավորելով, որ դատախազ Խառատյանի հայտարարությունը՝ իրանական կողմի քաղաքական ճնշումների մասին, չի դիտարկվել որպես նոր երևան եկած հանգամանք։
Փաստաբան Ռոբերտ Ռևազյանը ՀՀ ԳԴ մերժման որոշումը բողոքարկել էր դատարանում, սակայն դատավորն իր որոշման մեջ առհասարակ չէր անդրադարձել Սողոմոն Քոչարյանի գործով նոր երևան եկած հանգամանքների հիմքով վերանայման վարույթ սկսել-չսկսելու հիմքերին՝ պատճառաբանելով՝ քանի դեռ սպառված չեն բողոքարկման բոլոր հնարավորությունները, դատարանը չի կարող անդրադառնալ բողոքի բովանդակային կողմին։ Ռոբերտ Ռևազյանը բողոքարկել էր մերժման որոշումը նաև վերադաս դատախազին և կրկին մերժում ստացել, ապա նորից դիմել էր դատարան։
Պատիժը կրելու ընթացքում Քոչարյանը մեկ այլ ցմահ դատապարտյալ Մհեր Ենոքյանի հետ երկու անգամ փախուստի է դիմել կալանավայրից։
Երևանի Կենտրոն և Նորք Մարաշ վարչական շրջանների ընդհանուր իրավասությունների դատարանի որոշմամբ Քոչարյանը 2015թ․ հոկտեմբերի 22-ին ազատ արձակվեց պատժի կրումից ծանր հիվանդության պատճառով՝  նրա մոտ հայտնաբերվել էին այնպիսի հիվանդություններ, որոնք անհամատեղելի էին պատժի հետագա կրման հետ։


== Արտաքին հղումներ ==
Ազատամարտիկը 19-րդ տարին բանտում է՝ պարսկահպատակ ադրբեջանցու սպանության համար (մաս 1-ին)
Ազատամարտիկը 19-րդ տարին բանտում է պարսկահպատակ ադրբեջանցու սպանության համար (Մաս 2-րդ)
Ազատամարտիկը 19-րդ տարին բանտում է պարսկահպատակ ադրբեջանցու սպանության համար (մաս 3-րդ)


== Ծանոթագրություններ ==
Եվրոպայի ալկոհոլային գոտիներ

Եվրոպայի ալկոհոլային գոտիներ՝ Եվրոպական երկրների ալկոհոլային գոտիները (պետություններ և երկրներ), որոնք ասոցացվում են որոշակի ալկոհոլային խմիչքների սպառման հետ (օրինակ՝ օղի, գարեջուր, գինի և այլն)։


== Օղու գոտի ==
Օղու գոտին սովորաբար ներառում է ցուրտ կլիմայով երկրները, մասնավորապես՝

Հյուսիսային Եվրոպայի պետություններն ու երկրները (այդ թվում՝ Ֆինլանդիան, Նորվեգիան, Իսլանդիան, Շվեդիան և Գրենլանդիան, բայց ոչ Դանիան)։
Էստոնիա
Լատվիա
Լիտվա
Լեհաստան
Բելառուս
Ռուսաստան
ՈւկրաինաՀյուսիսային Շոտլանդիան երբեմն ներառվում է «սպիրտային գոտու» պետությունների և երկրների ցանկում, քանի որ ամենատարածված ալկոհոլային խմիչքը ոչ թե օղին է, այլ թորած սպիրտ վիսկին։
ԵՄ-ի այս պետությունները արտադրում եմ օղու 70%-ը։
Օղու գոտու հարավային սահմանը համընկնում է −2 °C ջերմաստիճանին։ Այս շրջանից հարավ ընկած տարածքներում օղին փոխարինվում է գարեջրով կամ գինով։ Բացառություն են կազմում մերձարևադարձային հարավային շրջանում Ղրիմն ու Ռուսաստանի հարավային շրջանները, որտեղ խաղող աճեցումն անհնար է և պատմականորեն չի ձևավորվել։


== Գարեջրի գոտի ==
«Գարեջրի գոտին» Եվրոպական երկրների կողմից «գրավված» տարածք է, որտեղ գարեջուրը ամենատարածված խմիչքն է։ Գարեջրի գոտին գտնվում է օղու գոտուց հարավ-արևմուտք, իսկ գինու գոտուց՝ հյուսիս-արևելք։
Գարեջրի գոտին ներառում է հետևյալ երկրները.

Բելգիա,
Նիդերլանդներ
Դանիա
Մեծ Բրիտանիա
Գերմանիա
Ավստրիա
Լյուքսեմբուրգ
Չեխիայի Հանրապետություն
Սլովակիա
Լեհաստան
Շվեյցարիայի հյուսիսային և արևելյան հատվածները
ֆրանսիական Elsace, Lorraine, nor Pas de Calais և Ardenne Department շրջաններըԳարեջրի գոտին խառնվում է ֆրանսիական գինու որոշ գոտիների, Գերմանիայի հարավ-արևմտյան և Ավստրիայի որոշ տարածքների հետ, որի բաշխումը կապված է գինու և օղու արտադրման ու սպառման հետ։
Լեհաստանը ներառված է և օղու, և գարեջրի գոտիներում։
Ժամանակի ընթացքում գարեջուրը դարձել է Հռոմեական կայսրության ամենատարածված խմիչքը, որովհետև հացահատիկը այստեղ հիմնական արտադրանքն էր։ Երբեմն գարեջրի գոտին ներառել է նաև Կենտրոնական Ռուսաստանը։


== Գինու գոտի ==
Գինու գոտին գտնվում է գարեջրի և օղու գոտիներից հարավ։ Դա ջերմ կլիմայով երկրներ են, որտեղ հնարավոր է խաղող աճեցնել և այնտեղ գինին ավանդական ալկոհոլային խմիչք է։ Պատմաբանները գինու գոտու տեղաբաշխումը կապում են այս կորդինատների հետ՝ 41°-44 ° C. w., 30°-50 ° C. w., կամ 35°-50 / 51 ° C:
Գինու գոտու երկրներն են՝ Իսպանիան, Պորտուգալիան, Իտալիան, Հունգարիան, Մոլդովան, Հայաստանը, Վրաստանը, Հունաստանը, Մակեդոնիան, Բուլղարիան, Սան Մարինոն, Շվեյցարիան, Ռումինիան և Ֆրանսիան։ Սովորաբար գինու գոտու մեջ ընդգրկվում են Ռուսաստանի Հարավային դաշնային շրջանը, Անդրկարպատիան և Գալիցիան։


== Ծանոթագրություններ ==
Նուռմե (գյուղ, Մյառյամաա շրջան)

Անվան այլ կիրառումների համար տե՛ս՝ ՆուռմեՆուռմե (էստ․՝ Nurme), գյուղ Էստոնիայի Ռապլամաա նահանգի Մյառյամաա շրջանում։
2011 թվականի տվյալներով գյուղում բնակվում էր 30 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Տուշկանիխա

Տուշկանիխա (ռուս.՝ Тушканиха), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Ալեի գետի աջ ափով՝ 676 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 13010200212115200000324
Հիդրոլոգիական ուսումնասիրությունների կոդը -  115200032
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պեյրե Վիդալ

Պեյրե Վիդալ (օքս.՝ Peire Vidal. 1175, Թուլուզ - 1205, Թուլուզ), նշանավոր տրուբադուր։
Պեյրե Վիդալը նոր շունչ հաղորդեց կուրտուազական քնարերգությանը։ Նրա անունով պահպանվել է սիրային և քաղաքական բովանդակությամբ շուրջ 50 բանաստեղծություն, որոնց մեջ արդեն նկատելի են ասպետական իդեալների անկման նախանշանները։

Հաճելի է ինձ ամառը ոսկեվառ,
Արևաշող բնությունն է հաճելի,
Հաճելի է ինձ դայլայլը հավքերի,
Ծաղկագորգի զարդանախշերը պայծառ։
Հաճելի են հանդիպումները բոլոր,
Զրույցները՝ դղյակներում փառավոր,
Բայց ինձ համար հաճելի է ամենից,
Որ կտեսնեմ իմ Դոննային ես նորից։
(Թարգմ. Հենրիկ Բախչինյան)


== Ծանոթագրություններ ==


== Տես նաև՝ ==
Տրուբադուր
Չերվոնայա Գորկա (գյուղ, Բորզնայի շրջան)

Անվան այլ կիրառումների համար տե՛ս՝ Չերվոնայա ԳորկաՉերվոնայա Գորկա (ուկրաիներեն՝ Червона Гірка), գյուղ Ուկրաինայի Չեռնիգովի մարզի Բորզնայի շրջանում։
2006 թվականի տվյալներով Չերվոնայա Գորկա գյուղում բնակվում էր 17 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սպիով դեմքը (ֆիլմ, 1932)

«Սպիով դեմքը», 1932 թվականին ռեժիսոր Հովարդ Հոուքսի նկարահանած գանգստերական ֆիլմ։


== Սյուժե ==
Ֆիլմը սկսվում է Չիկագոյի Սաութ-Սայդ թաղամասի քրեական աշխարհի պարագլխի սպանությունով։ Ամեն ինչ տանում է նրան, որ սպանությունը կատարվել է նրա թիկնապահ, իտալոամերիկացի Տոնի Կամոնտեի կողմից։ Սպանության պատվիրատուն մեկ այլ քրեական հեղինակություն բոս Ջոննի Լովոն է, ով դրանից հետո առաջարկում է Տոնիին դառնալ իր «աջ թևը»։
Ոչ սովորական դաժանությամբ Տոնին հաստատում է իր հեղինակությունն այդ թաղամասում, իսկ այդ ընթացքում փորձում է սիրավեպի մեջ մտնել Լովոյի ընկերուհու՝ Պոպպի հետ։ Չանսալով Ջոննի Լովոյի հեղինակությանը, նա փորձում է իր ձեռքը վերցնել քաղաքի մի մասը։ Տոնին վստահ է, որ զենքի ուժով նա կարող է լուծել ամեն հարց ...


== Դերերում ==
Պոլ Մունի - Տոնի Կամոնտե
Էնն Դվորակ - Չեսկա Կամոնտե
Կարեն Մոռլի - Պոպպի
Օսգուդ Պերկինս - Ջոննի Լովո
Հենրի Գորդոն - Բեն Գուարինո
Ջորջ Ռաֆթ - Ջինո Ռինալդո
Վինս Բարնետտ - Անջելո
Բորիս Կառլոֆֆ - Հաֆնի
Ինես Պալանգե - միսսիս Կամոնտե
Էդվին Մաքսվելլ - ոստիկանապետ


== Հետաքրքիր փաստեր ֆիլմի մասին ==

Ֆիլմի գլխավոր հերոսը նմանեցրած է այդ ժամանակների հայտնի գանգստեր Ալ Կապոնեին, ում երբեմն անվանում էին Scarface՝ «Սպիով դեմք».
Ըստ պատմվող լեգենդի ֆիլմի սցենարիստ Բեն Հեխտը իր լրագրող աշխատելու տարիներին ծանոթ է եղել Չիկագոյի շատ գանգստերների հետ, այդ թվում Ալ Կապոնեի, և նկարահանումների ժամանակ նրա տուն են այցելել Ալ Կապոնեի մարդիկ և հարցրել են թե արդյոք ֆիլմի գլխավոր հերոսին ի նկատի չի ունեցել հենց Ալ Կապոնեին։ Սակայն նա պատասխանել է, որ որպես նախատիպ ինքը վերցրել է երկու այլ գանգստերների՝ Ջիմ Կոլոսիմոյի և Չառլզ Դիոն Օ'Բեննիոնին։ Իսկ նրանց այն հարցին թե ինչու է այդ դեպքում ֆիլմը անվանվում Սպիով դեմքը, Հեխտը պատասխանել է, որ դիտողները կարծեն թե խոսքը Ալ Կապոնեի մասին է, դա արված է ուղղակի ֆիլմի եկամուտը ապահովելու համար։ Պատմում են նաև, որ Ալ Կապոնեին շատ է դուր եկել այս ֆիլմը, և նա իր մոտ ունեցել է ֆիլմի բնօրինակ ժապավեններից մեկը.
1983 թվականին չնայած շատ կինոքննադատների հակասական կարծիքներին, Բրայան դե Պալման նկարահանել է ֆիլմի ռիմեյքը՝ «Սպիով դեմքը», ուր գլխավոր հերոս Տոնի Մոնտանային փայլուն մարմնավորել է Ալ Պաչինոն.
Ամերիկյան կինոակադեմիայի կողմից հրապարակված Ամերիկյան բոլոր ժամանակների 10 լավագույն ֆիլմեր ըստ 10 ժանրերի ցանկում, որպես գանգստերական ֆիլմ 6-րդն է իսկ 1983 թվականի «Սպիով դեմքը» նույն ցանկում 10-րդն է.
Ամերիկյան բոլոր ժամանակների ֆիլմերի 100 լավագույն դրական և բացասական հերոսների ցուցակում Տոնի Կամոնտեն որպես բացասական հերոս 47-րդն է.
Ֆիլմը 1994 թվականին ընդգրկվել է Ամերիկյան ֆիլմերի ազգային ռեեստրում.
Ֆիլմի մոնտաժողներից մեկը ապագա հայտնի ռեժիսոր Լյուիս Մայլսթոունն է.


== Տես նաև ==
Սպիով դեմքը 1983 թվականի ֆիլմ


== Ծանոթագրություններ ==


== Արտաքին հղումներ ==
IMDb-ում ֆիլմի էջ
allrovi.com կայքում(չաշխատող հղում)
kinopoisk.ru կայքում
Կորոպի շրջան

Կորոպի շրջան (ուկրաիներեն՝ Коропський район), շրջան Ուկրաինայի Չեռնիգովի մարզում։
Ստեղծվել է 1923 թվականին։ Վարչական կենտրոնը՝ Կորոպ։


== Աշխարհագրություն ==
Շրջանի տարածքի մակերեսը կազմում է 1312 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 24735 մարդ։ Բնակչության խտությունը կազմում էր 18,85 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Տոնի Սերվիլլո

Տոնի Սերվիլլո (իտալերեն՝ Toni Servillo, հունվարի 25, 1959(1959-01-25), Աֆրագոլա, Նեապոլ, Կամպանիա, Իտալիա), իտալացի կինոդերասան և օպերային ու դրամատիկական թատրոնի ռեժիսոր։ Ազգային կինեմատոգրաֆիայում բավականին մեծ հաջություն ունենալուց հետո 2000 թվականի վերջերում Տոնի Սերվիլլոն համազգային փառքի արժանացավ, նկարահանվելով նոր սերնդի առաջնորդներ իտալացի ռեժիսոր Պաոլո Սորենտինոյի և Մատեո Գարոնի ֆիլմում՝ գլխավոր դերում ։


== Ֆիլմագրություն ==


== Ծանոթագրություններ ==


== Արտաքին հղումներ ==
Toni Servillo Internet Movie Database կայքում
Toni Servillo Allmovie կայքում
Գաբրիել Մոնո

Գաբրիել Մոնո (ֆր.՝ Gabriel Monod, մարտի 7, 1844(1844-03-07), Ենգուվիլ - ապրիլի 10, 1912(1912-04-10)[…], Վերսալ), ֆրանսիական պատմաբան։ Բարոյական և քաղաքական ԳԱ անդամ (1897)։


== Կենսագրություն ==
Սովորել է Գյոթինգենի համալսարանում։ 1868 թվականից դասավանդել է Բարձրագույն գիտելիքների պրակտիկ դպրոցում, այնուհետև դարձել նույն դպրոցի տնօրենը։ Ֆրանսիայում սկզբնավորել է բարձրորակ աղբյուրագետների, արխիվիստների նախապատրաստումը։ 1905 թվականից՝ Կոլեժդը Ֆրանսի պրոֆեսոր։ 1876 թվականին հիմնել է «Revue histarique» ամսագիրը։ Հարելով լիբերալ պոզիտիվիզմին՝ Մոնոն գտնում էր, որ պատմության ուսումնասիրության առարկան պետք է լինեն պատմական պրոցեսները (այլ ոչ թե առանձին երևույթներ ու անձեր), որոնք հնարավորություն են տալիս բացահայտելու պատմական օրինաչափություններ։ Մոնոյի հետազոտությունները նվիրված են աղբյուրագիտության և պատմագրության հարցերին։ Մոնոյին ճանաչում բերեց «Ֆրանսիայի պատմության մատենագիտություն» (1888) գործը։ Մոնոն ամուսնացած է եղել Ա․ Ի․ Գերցենի դստեր հետ։


== Ծանոթագրություններ ==
Լաս Պլասաս

Լաս Պլասաս (իտալերեն՝ Las Plassas), կոմունա Իտալիայում, Սարդինիայի մարզում՝ Մեդիո Կամպիդանո գավառում։
Բնակչությունը կազմում է 269 մարդ (2008 թվականի տվյալներով), բնակչության խտությունը կազմում է 24 մարդ/կմ²։ Զբաղեցնում է 11 կմ² մակերես տարածք։
Փոստային ինդեքսն է՝ 9020։ Հեռախոսային կոդը՝ 070։
Բնակավայրի հովանավորն է սուրբ Մարիա Մագդալինան։


== Ժողովրդագրություն ==
Բնակչության աճը։


== Կոմունային վարչակազմ ==
Հեռախոսահամար։ 070 9364006
Էլեկտրոնային հասցե։ comunedilasplassas@libero.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Դինամիկական ամրություն

Դինամիկական ամրություն, կոնստրուկցիայի և նրա տարրերի նյութի՝ դինամիկական բեռնվածքների ազդեցությանը դիմադրելու ունակությունը՝ առանց տարրերի քայքայման և նրանց ձևի Էական փուիոխության։ Պարբերաբար կրկնվող բեռնվածքների ազդեցությաև դեպքում նյութի դինամիկական ամրություն թվապես բնութագրվում է դիմացկունության սահմանով, որը լարումների տատանումների մեծ ամպլիտուդների դեպքում զգալիորեն փոքր է ստատիկական ամրության սահմանից։ Հարվածի դեպքում դինամիկական ամրությունը բնութագրվում է ամենամեծ լարումով, որին նյութը կարող է դիմանալ հարվածի փոքր ժամանակահատվածում, ինչպես նաև հարվածային ճլությամբ։